อธิบดีกรมส่งเสริมการค้าระหว่างประเทศ เผย เตรียมจัดกิจกรรมกระตุ้นการขายในจีน หลังท่าเรืออู่ฮั่นเปิดรับสินค้า10 กุมภาพันธ์นี้
อธิบดีกรมส่งเสริมการค้าระหว่างประเทศ เผย เตรียมจัดกิจกรรมกระตุ้นการขายในจีน หลังท่าเรืออู่ฮั่นเปิดรับสินค้า10 กุมภาพันธ์นี้นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ กระทรวงพาณิชย์ เปิดเผยว่า ได้รับรายงานจากทางสำนักงานส่งเสริมการค้าในต่างประเทศแจ้งว่า ท่าเรือที่อู่ฮั่นจะสามารถทยอยเปิดรับสินค้านำเข้าได้ตั้งแต่วันที่ 10 กุมภาพันธ์นี้เป็นต้นไป จะทำให้ผลไม้ไทยสามารถส่งออกไปจีนได้ตามปกติ ซึ่งทางกรมฯ เตรียมที่จะเข้าไปจัดกิจกรรมส่งเสริมการขายสินค้าผลไม้ เพื่อทดแทนช่วงเวลาที่ได้รับผลกระทบได้ทันทีใน 10 มณฑลของจีน และนอกจากจีนแล้วกรมฯมีแผนการส่งเสริมการดำเนินงานในตลาดศักยภาพอื่นๆ โดยจากนี้จะมีการเชิญผู้นำเข้า ผู้ซื้อ ตัวแทนจำหน่ายจากประเทศจีนและต่างประเทศกว่า 40-50 ราย เข้าร่วมกิจกรรมเจรจาจับคู่ธุรกิจเพื่อเร่งหาตลาด ทั้งตลาดเดิมและตลาดใหม่ ระหว่างวันที่ 3-5 มีนาคมที่ประเทศไทย และยังมีแผนหาตลาดที่มีศักยภาพเพิ่มเติม อาทิ ประเทศอินเดีย ในสินค้ามะขามหวาน,ทุเรียน,ลำไยอบแห้ง,มะพร้าว ตะวันออกกลาง สินค้าผลไม้กระป๋องและอบแห้ง โดยเฉพาะในช่วงเทศกาลถือศีลอดเดือนเมษายนถึงพฤษภาคม ประเทศอินโดนีเซีย ผลไม้กระป๋องและอบแห้ง โดยเฉพาะในช่วงเทศกาลถือศีลอด